
                        PATVIRTINTA
	                        Birštono savivaldybės tarybos
                        2024  m. vasario 8 d.
                        sprendimu Nr. TSE-001
                        8 programa

URBANISTINĖS PLĖTROS PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2024

	Asignavimų valdytojas 
	Birštono savivaldybės administracija

	Programos kodas
	08

	Programa realizuojamos savivaldybei suteiktos teisės ir pareigos įgyvendinti darnios urbanistinės plėtros politiką, kaip numatyta Birštono kurorto bendrojo plano sprendinių korektūros keitime, patvirtintame Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“, Birštono savivaldybės teritorijos bendrojo plano keitime, patvirtintame Birštono savivaldybės tarybos 2019 m. gruodžio 6 d. sprendimu Nr. TS-212 „Dėl Birštono savivaldybės teritorijos bendrojo plano keitimo patvirtinimo“
Realizuojamos Lietuvos Respublikos vietos savivaldos įstatymu nustatytos savarankiškos savivaldybių funkcijos: teritorijų planavimas, savivaldybės teritorijos bendrojo plano stebėsena ir keitimas, detaliųjų planų sprendinių rengimas ir įgyvendinimas; specialiųjų architektūros reikalavimų nustatymas ir statybą leidžiančių dokumentų išdavimas įstatymų nustatyta tvarka; architektūrinių konkursų organizavimas. Valstybinės (valstybės perduotos savivaldybėms) funkcijos: savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise.
Siekiama įgyvendinti Lietuvos Respublikos želdynų apsaugą reglamentuojančių teisės aktų nuostatas, kuriose nurodyta, kad želdynų ir želdinių būklės stebėsena vykdoma pagal Aplinkos ministerijos patvirtintą želdynų ir želdinių būklės stebėsenos programą. Programos 8 punkte nurodyta, kad savivaldybės, vadovaujantis Programos priede išvardintomis priemonėmis, rengia savivaldybės želdynų ir želdinių būklės stebėsenos planą. Norint tinkamai vertinti Birštono savivaldybės želdynų būklę, valdyti ir prognozuoti ją, būtina surinkti duomenis ir kitą informaciją apie savivaldybei priskirtoje teritorijoje esančius želdynus ir želdinius. Atnaujinti rekreacines funkcijas atliekančių zonų – želdinių, atnaujinimo ir palaikymo programas.
Programa siekiama įgyvendinti Birštono savivaldybės paveldotvarkos programą, užtikrinti kultūros paveldo saugojimą, tvarkymą ir įveiklinimą, didinti miesto investicinį patrauklumą ir skleisti informaciją apie miestą. 
Programos lėšomis numatoma plėtoti  miesto įvaizdį gerinančią, taip pat viešąją infrastruktūrą. Birštono miesto viešąsias erdves vystyti kūrybiškai, išryškinant miesto išskirtinumą, dinamiškumą, kurortiškumą. Programa tęstinė.


	
	Programos tikslo pavadinimas

	Kodas 0801
	Sudaryti sąlygas darniai savivaldybės urbanistinei plėtrai.

	Tikslo įgyvendinimo aprašymas:
Siekiant pagerinti kurorto architektūrinio ir vizualinio įvaizdžio kokybę yra praktiškai įgyvendinamas Birštono miesto centrinės dalies architektūrinės-erdvinės kompozicijos specialusis planas, kuris įtrauktas Birštono kurorto bendrojo plano sprendinių korektūros keitimą, patvirtintą Birštono savivaldybės tarybos 2019 m. gruodžio 20 d. sprendimu Nr. TS-213, siekiama tvaraus urbanistinio integralumo, kokybiškos architektūros estetikos, gerinama kultūros paveldo statinių būklė, rekonstruojami ir pritaikomi kurortinėms veikloms apleisti sovietiniai statiniai. Kasmet organizuojami kultūros paveldo dienų renginiai.
Siekiant šio tikslo yra įgyvendinami šie uždaviniai:

080101 Uždavinys. Išsaugoti gamtinius išteklius ir kultūros paveldą.
Planuojama kviesti architektus idėjų parengimui ir kitus, savo srities profesionalus, meninių akcentų sukūrimui (Birštono kurorte), pagal poreikį gali būti vykdomos kitos miesto identiteto, įvaizdžio formavimo akcijos, plenerai, įvairūs meniniai projektai, naujos meninės kokybės, individualios raiškos ir savito miesto stiliaus gatvės dizaino bei objektų įsigijimas, želdinių formavimo projektinės studijos. Pagal poreikį bus organizuojami architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo architektūriniai konkursai.

Šiam uždaviniui įgyvendinti bus taikomos šios priemonės:
08010103 - Kultūros paveldo dienos renginių organizavimas.
Renginiai vykdomi kasmet, Kultūros paveldo departamento nustatytomis datomis. Priemonės vertinimo kriterijus - kultūros paveldo dienos renginių skaičius (planuojama 1 renginys).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

08010105 - Architektūrinių idėjų parengimas. 
Kuomet naujai statomi ar rekonstruojami Savivaldybei svarbūs ir ypatingi objektai - rengiami architektūriniai konkursai geriausiai statinio architektūrinei ir urbanistinei idėjai atrinkti, vadovaujantis Bendrajame plane numatytais atvejais.
Architektūros įstatyme nurodytų objektų planavimo ar projektavimo atvejais, kai projektuojami Savivaldybei svarbūs ir ypatingi objektai - rengiami architektūriniai konkursai geriausiai statinio architektūrinei ir urbanistinei idėjai atrinkti. Vykdoma nuolat, Birštono savivaldybės administracijos Architektūros ir kraštotvarkos skyriaus išduodamuose specialiuosiuose architektūros reikalavimuose pasirenkant žymą „Architektūros konkursų rengimas reikšmingiems urbanistikos objektams“.
Priemonės vertinimo kriterijus – suorganizuotų idėjų konkursų skaičius (planuojamas 1 konkursas).
Priemonės 2024 m. įgyvendinti planuojama lėšų suma - 16 000 Eur.

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

080102 Uždavinys. Įsigyti mažosios miesto architektūros elementus.
Unikalių idėjų nestokojantys menininkai ir kūrybiški birštoniečiai kviečiami dizaino objektų, mažosios architektūros, unikalių sumanymų teikimui pagal Birštono miesto strateginiuose dokumentuose numatytą miesto viziją. Patvirtintų idėjų ar konkrečių, atrinktų elementų įgyvendinimas bus finansuojama savivaldybės biudžeto lėšomis arba iš surinkto kurortinės rinkliavos mokesčio. 
Įgyvendinant uždavinį bus kompleksiškai parenkami ir įsigyjami šventinių papuošimų, simbolikos elementai, informaciniai stendai, ženklai, įrengiamos kryptinės nuorodos. Viešosiose miesto erdvėse įrengiami mažosios architektūros elementai.
Šiam uždaviniui įgyvendinti bus taikomos šios priemonės:

08010206 - Šventinių papuošimų, simbolikos elementų įsigijimas, informacinių stendų, ženklų, krypčių įrengimas.
Per metus įsigyjama ne mažiau kaip viena rūšis iš šių elementų - šventiniai papuošimai, simbolikos elementai, informacinis stendas ženklas, kryptinė nuoroda.
Priemonės vertinimo kriterijus – įsigytų elementų rūšių skaičius (planuojama 2 elem.).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

08010210 - Viešosiose miesto erdvėse mažosios architektūros elementų įrengimas.
 2024 m. įgyvendinti ne mažiau kaip vieną mažosios architektūros elemento ar skulptūros/ skulptūrinės kompozicijos/simbolikos sukūrimo ir įgyvendinimo paslaugą.
2024 m. įgyvendinti skulptūros ar meno instaliacijos sukūrimo ir įgyvendinimo paslaugą naujai rekonstruotame skvere priešais savivaldybę.  
Priemonės vertinimo kriterijus – mažosios architektūros rūšių skaičius (planuojama 2).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

Uždaviniui 2024 m. įgyvendinti planuojama lėšų suma - 65 000 Eur.

080103 Uždavinys. Rengti savivaldybės teritorijų planavimo dokumentus.
Rengiami teritorijų planavimo dokumentai, padėsiantys užtikrinti urbanistinės plėtros ir strategijos formavimą. Siekiant sudaryti sąlygas darniai urbanistinei plėtrai, verslo plėtotei, investicijoms pritraukti ir kt., būtina nuosekliai įgyvendinti Birštono kurorto bendrojo plano sprendinių korektūroje ir Birštono savivaldybės teritorijos bendrajame plane numatytus sprendinius, ypatingą dėmesį skiriant prioritetinėms Birštono kurorto priemiestinėms plėtotinoms teritorijoms, kitų perspektyvinių teritorijų planavimo dokumentų rengimui, kraštovaizdžio ir gamtinio karkaso sprendinių keitimui Birštono kurorto ir savivaldybės bendruosiuose planuose ir kituose teritorijų planavimo dokumentuose.
Vykdant šį uždavinį, įgyvendinami Birštono kurorto bendrojo plano sprendinių korektūros keitime, patvirtintame Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“, Birštono savivaldybės teritorijos bendrojo plano keitime, patvirtintame Birštono savivaldybės tarybos 2019 m. gruodžio 6 d. sprendimu Nr. TS-212 „Dėl Birštono savivaldybės teritorijos bendrojo plano keitimo patvirtinimo“ numatyti tikslai, esant poreikiui rengiami vietovės lygmens bendrieji, detalieji, žemės valdų planai, kiti teritorijų planavimo dokumentai, topografiniai, geodeziniai/ kadastriniai žemės sklypų matavimai, rengiami formavimo, pertvarkymo planai.
Šiam uždaviniui įgyvendinti bus taikomos šios priemonės: 

08010305 (1010305) – Kitų perspektyvinių teritorijų planavimo dokumentų parengimas.
Priemonės vertinimo kriterijus – parengtų dokumentų skaičius (planuojama 2).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

08010310 – Topografinių, geodezinių/ kadastrinių žemės sklypų matavimų, formavimo, pertvarkymo planų, žemės vertės skaičiavimų parengimas. 
Priemonės vertinimo kriterijus – parengtų dokumentų skaičius (planuojama 5).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

08010317 – VĮ Registrų centro bei kitų įstaigų skaitmeninių duomenų atnaujinimas ir programų, paslaugų įsigijimas.
Priemonės vertinimo kriterijus – įsigytų programų, paslaugų skaičius (planuojama įsigyti 1 paslaugą).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

08010325 - Bendrųjų planų rengimas, keitimas.
Vykdyti Bendrojo plano keitimą dėl planuojamo pėsčiųjų tilto statymo prie Vaižganto gatvės Birštone ir kurortinių veiklų plėtros įgyvendinimo. 
Priemonės vertinimo kriterijus – parengtų dokumentų skaičius (planuojama 2).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.
 
Uždaviniui 2024 m. įgyvendinti planuojama lėšų suma -  125 000 Eur.

080104 Uždavinys. Rengti rekreacinių objektų sutvarkymo techninius projektus.
Norint įvertinti kaip statinių projektuose yra įgyvendinti statybos techniniuose reglamentuose nustatyti esminiai statinių reikalavimai, taip pat kitų Lietuvos Respublikos įstatymų ir teisės aktų, normatyvinių statybos techninių dokumentų ir privalomųjų statinio projekto rengimo dokumentų reikalavimai planuojama įsigyti projektų ekspertizės paslaugas. Vertinant objektų projektų atitiktį Architektūros įstatymo nuostatoms, esant poreikiui, planuojama užsakyti Architektūros ekspertų tarybos vertinimus. Esant poreikiui ar įpareigojimui, numatoma įsigyti infrastruktūros plėtros planavimo paslaugas.

Šiam uždaviniui įgyvendinti bus taikomos šios priemonės:

08010409 - Projektų ekspertizės, pastatų ekspertizės atlikimas.
Priemonės vertinimo kriterijus – parengtų ekspertizių skaičius (planuojama 2).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

08010451 - Savivaldybės perspektyvinės plėtros projektų parengimas (prioritetas – pėsčiųjų tilto  ties Vaižganto gatve statymas).

Siekiant plėtoti patogią susisiekimo infrastruktūrą, planuojami rengti  šie projektai:
· B. Sruogos gatvės su priklausiniais statybos projektas;
· Turistų ir Kampiškių gatvių rekonstravimo projektas;
· Antano Serafino Zenkevičiaus krantinės plėtros projektiniai pasiūlymai/tvarkyba;
· Kurorto fontano projektiniai pasiūlymai;
· Vytauto piliakalnio aukštutinės terasos butaforinės pilies aliuzija (meninės instaliacijos) projektiniai pasiūlymai/tvarkyba;
· Birštono simbolikų tvarkyba;
· Pėsčiųjų tiltas ties Vaižganto gatve.
Priemonės vertinimo kriterijus – parengtų projektų skaičius (planuojama 2).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

Uždaviniui 2024 m. įgyvendinti planuojama lėšų suma – 160 000 Eur.

080105 Uždavinys. Užtikrinti Savivaldybėje esančių želdinių apskaitą, stebėseną, apsaugą, numatyti jų veisimo prioritetus ir priemones.
Vykdant šį uždavinį, būtų įgyvendintos Lietuvos Respublikos želdynų apsaugą reglamentuojančių teisės aktų nuostatos, kuriose nurodyta, Savivaldybėms priskiriama funkcija - želdynų ir želdinių apsaugos, tvarkymo, želdynų kūrimo, želdinių veisimo valdymas. 
Įgyvendinant šį uždavinį vykdyti teritorijoje esančių želdynų, želdinių apsaugą, tvarkymą ir kūrimą, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimą ir stebėseną.

Šiam uždaviniui įgyvendinti bus taikomos ši priemonė:
08010501 – Birštono savivaldybės želdynų ir želdinių būklės stebėsenos programos parengimas.
Parengti Birštono savivaldybės želdynų ir želdinių būklės stebėsenos programą (planus) 25 metams, siekiant surinkti duomenis ir kitą informaciją, kad būtų galima tinkamai įvertinti jų būklę ir ją prognozuoti, stebėsenos ataskaitą, želdynų stebėsenos žemėlapį, įsigyti apskaitai ir stebėsenai vykdyti reikalingas duomenų bazes, atlikti atskirųjų želdynų žemės sklypų kadastrinius matavimus ir įregistruoti Nekilnojamojo turto kadastre.
Įgyvendinant šią priemonę planuojama:
1. Organizuoti savivaldybės teritorijoje esančių želdynų ir želdinių inventorizavimą ir apskaitą, vykdyti jų būklės stebėseną, įsigyti ir tvarkyti jų duomenų bazes (skaitmenines ir geoinformacines);
2. Organizuoti valstybinėje ir savivaldybei priskirtoje žemėje esančių želdynų ir želdinių (tarp jų augalų nacionaliniams genetiniams ištekliams priskirtų medžių grupių ir pavienių medžių) apsaugą, pertvarkymą ir priežiūrą, želdynų kūrimą ir naujų želdinių veisimą, želdynų tvarkymo ir kūrimo projektų rengimą, derinti juos;
3. Organizuoti atskirųjų želdynų žemės sklypų kadastrinius matavimus ir įrašymą į nekilnojamojo turto kadastrą;
4. Vykdyti želdynų ir želdinių būklės, želdynų kūrimo, naujų želdinių veisimo vidaus kontrolę;
5. Rengti ir tvirtinti želdynų ir želdinių apsaugos taisykles;
6. Vadovaujantis aplinkos ministerijos nustatytais sodmenų kokybės reikalavimais ir atsižvelgiant į rekomenduojamą asortimentą, planuoti sodmenų einamąjį ir perspektyvinį poreikį, reikalingą želdynų ir želdinių tvarkymo, želdynų kūrimo ir želdinių veisimo darbams atlikti;
7. Spręsti ir planuoti medžių persodinimo, kirtimo ar kitokio pašalinimo, genėjimo, gydymo klausimus.
8. Birštono savivaldybės želdynų ir želdinių strateginis planas 25 metams (esama būklė, plėtra, tvarus planavimas).

Priemonės vertinimo kriterijus – parengtų dokumentų skaičius (planuojama 1).

Už priemonės įgyvendinimą atsakingas Birštono savivaldybės administracijos Architektūros ir kraštotvarkos skyrius.

Uždaviniui 2024 m. įgyvendinti planuojama lėšų suma – 50 000 Eur.

	Galimi programos vykdymo ir finansavimo variantai:
Savivaldybės biudžeto lėšos ir kt.

	Susiję įstatymai ar kiti svarbūs teisės aktai:
Lietuvos Respublikos vietos savivaldos įstatymas, Lietuvos Respublikos teritorijų planavimo įstatymas, Lietuvos Respublikos statybos įstatymas, Lietuvos Respublikos architektūros įstatymas kiti norminiai teisės aktai.

	Kita svarbi informacija:
Veiksmai, numatyti Birštono savivaldybės strateginiame plėtros plane iki 2030 m.: 
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS
1.1. Tikslas. Kryptingai vystyti darnaus judumo planą.
1.1.1. Uždavinys. Vystyti darnią susisiekimo sistemą, skatinti judumą ekologiškomis transporto priemonėmis ir išplėsti jų infrastruktūrą.
1.1.1.7. Priemonė. Alternatyvaus susisiekimo skatinimas.
1.1.2. Uždavinys. Kurti svečiams ir gyventojams patrauklią ir saugią aplinką.
1.1.2.3. Priemonė. Formuoti naujas rekreacines erdves.
1.1.2.4. Priemonė. Modernizuoti gyvenamąją aplinką ir kitą viešąją infrastruktūrą.
1.1.2.5. Priemonė. Plėtoti infrastruktūrą šeimoms ir vaikams.
1.2. Tikslas. Užtikrinti kultūrai, sportui ir gyvenimui patrauklios aplinkos kūrimą.
1.2.1. Uždavinys. Kultūros paslaugų įvairovės, kokybės ir prieinamumo didinimas.
1.2.1.3. Priemonė. Viešųjų erdvių pritaikymas renginiams.
1.2.2. Uždavinys. Išvystyti gyventojų ir svečių poreikius atitinkančias sporto, fizinio aktyvumo ir poilsio paslaugas bei infrastruktūrą.
1.2.2.1. Priemonė. Fiziniam aktyvumui skirtos infrastruktūros ir erdvių plėtra, atnaujinimas ir pritaikymas.
1.3. Tikslas. Laimingos bendruomenės kūrimas.
1.3.4. Uždavinys. Dirbančių gyventojų pritraukimas į savivaldybę.
1.3.4.4. Priemonė. Gyvenamojo būsto statybos plėtra Birštono savivaldybėje.
1.6. Tikslas. Kurti žaliosios savivaldybės modelį.
1.6.4. Uždavinys. Vykdyti visapusišką aplinkos būklės stebėseną (kraštovaizdžio, paplūdimių bei vandens priežiūrą), taikyti taršą ribojančias priemones, siekiant užtikrinti kokybės išsaugojimą.
1.6.4.2. Priemonė. Priemonių, aplinkos būklės kokybės gerinimui bei išsaugojimui, vystymas.

II PRIORITETAS. DARNAUS KURORTO IR SVEIKATINIMO TURIZMO PASLAUGŲ VYSTYMAS IR KONKURENCINGUMO AUGIMAS
2.1. Tikslas. Užtikrinti darnios vietokūros vystymą bei turizmo infrastruktūros patrauklumą.
2.1.1. Uždavinys. Padidinti kurorto lankytinų objektų patrauklumą ir aktualizuoti paveldą.
2.1.1.2. Priemonė. Gamtos ir kultūros paveldo objektų aktualizavimas.


	Pridedama: 8. PRIEDAS. Birštono savivaldybės 2024 – 2026 m. strateginio veiklos plano tikslų, uždavinių, priemonių, priemonių išlaidų suvestinė.
_____________________

	



